Gewese SA kolonel spring doodstraf vry | Maroela Media
Salva Kiir, president van die Republiek Suid-Soedan, het Woensdag aangekondig oudkolonel William Endley, Suid-Afrikaanse raadgewer aan rebelleleier dr. Riek Machar, sal Donderdag vrygelaat word as deel van 'n vredesverdrag.
"Ek sal hom môre vrylaat en hy sal na sy land gedeporteer word," het Kiir tydens 'n vredeseremonie in Juba gesê.
James Gatdet, woordvoerder vir Machar, sal ook vrygelaat word.
Charmaine Quinn, William se suster, het Woensdagaand die nuus aan Maroela Media bevestig. "Iemand wat die vredeseremonie bygewoon het, het my net ná die aankondiging gekontak om ons in kennis te stel," het sy gesê. "Dit voel byna onwerklik. Ons het nog nie al die besonderhede nie, maar ons is baie dankbaar oor die nuus."
Endley (57), 'n voormalige Suid-Afrikaanse weermagkolonel, is die doodstraf opgelê nadat hy skuldig bevind is aan sameswering en 'n poging om die Suid-Soedannese regering omver te werp. Hy is ook skuldig bevind aan die verskaffing van wapens, spioenasie, aanhitsing tot 'n opstand, sabotasie, terrorisme en onwettige toegang tot Suid-Soedan.
Die Endley-familie glo egter Kiir se administrasie het van William 'n sondebok gemaak omdat hy 'n veiligheidsraadgewer vir Machar was en homself daarmee aan die verkeerde kant van die politiek in Suid-Soedan bevind het.
Een van die min amptelike foto's wat die Endley-familie aan die begin van William gekry het. William is sonder enige aanklagtes in een van Suid-Soedan se berugte tronke, Blue House, aangehou. Foto: Verskaf.
Dis verblydende nuus. Ek is saam met hom en sy familie dankbaar.
Wonderlike nuus – daar is nog wonderwerke in donker Afrika!
Ek praat nie die dade goed vd Boeremag maar dáár bestaan nie menslike genade.
Kom huistoe kolonel. Jou mense wag vir jou. Dankie Here
Dit sal nogal interessant wees om die storie ágter die storie te hoor.
Ons is saam met jou verheug. Kom huis kollega
Cornelius du Rand · 6 maande gelede
Afrika reg. Suid Afrika is op dieselfde pad. Ek sien dit daagliks gebeur. Die regering van die dag besluit of jy tronk toe gaan of nie.
Hoeraaaa!!!! Maak vir die man n bord Boerekos! Steek n lekker braaivleis vuur aan! Mag die komende Kersfees en nuwe jaar wonderlikke familie oomblikke wees, en alle hartswonde genees.
Baie bly vir sy part, darem iets positief vir die dag.
Krewel · 6 maande gelede
So bly hieroor.
Inge · 6 maande gelede
Lucky fish! Hy kan sy sterre dank.
Baie bly!! Mens moet maar weg bly van daai lande, veral in oorlog konflik… Retief stories..
Pretorianer · 6 maande gelede
Goeie nuus vir die dag!!
Kaaap · 6 maande gelede
Dit is teen ons land se wette om 'n huur soldaat te wees of om betrokke te wees by 'n beplande coup d'éta. Hoop nie dat hy met sy aankom in SA gearrestreer word nie.